Document ID: 32008R0821

KOMMISSIONENS FORORDNING (EF) Nr. 821/2008
af 18. august 2008
om ændring af Rådets forordning (EF) nr. 1362/2000 for så vidt angår åbning af et EF-toldkontingent for bananer med oprindelse i Mexico
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1362/2000 af 29. juni 2000 om gennemførelse for Fællesskabet af toldbestemmelserne i afgørelse nr. 2/2000 truffet af det fælles råd i henhold til interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater (1), særlig artikel 4, og
ud fra følgende betragtninger:
(1)
For at tage hensyn til Bulgariens og Rumæniens tiltrædelse af Den Europæiske Union pr. 1. januar 2007 blev der den 29. november 2006 undertegnet en anden tillægsprotokol til aftalen om økonomisk partnerskab og politisk samordning og samarbejde mellem Det Europæiske Fællesskab og dets medlemsstater på den ene side og De Forenede Mexicanske Stater på den anden side og De Forenede Mexicanske Stater på den anden side , som trådte i kraft den 1. marts 2007.
(2)
En række bestemmelser i afgørelse nr. 2/2000 truffet af det fælles råd EF-Mexico (2) blev derfor tilpasset ved afgørelse nr. 2/2008 truffet af det fælles råd EU-Mexico (3) om ændring af det fælles råds afgørelse nr. 2/2000 om samhandel, oprindelsescertifikater og offentlige opkøb. Beslutningen indeholder bestemmelser om åbning af et nyt årligt toldkontingent for bananer med oprindelse i Mexico.
(3)
Forordning (EF) nr. 1362/2000 bør tilpasses, så det pågældende toldkontingent kan gennemføres. Med henblik herpå er det nødvendigt at åbne et nyt toldkontingent for bananer med oprindelse i Mexico og lukke det toldkontingent for bananer, der blev åbnet i 2004 ved Kommissionens forordning (EF) nr. 1553/2004 (4) og som ikke anvendes siden 1. januar 2006 som følge af indførelsen af toldsatsordningen ved Rådets forordning (EF) nr. 1964/2005 af 29. november 2005 om toldsatser for bananer (5).
(4)
I overensstemmelse med afgørelse nr. 2/2008 bør det nye toldkontingent åbnes fra den 1. januar til den 31. december i hvert kalenderår. Kontingentet bør anvendes første gang fra den tredje dag efter offentliggørelsen af afgørelse nr. 2/2008 i Den Europæiske Unions Tidende. Denne forordning bør derfor anvendes fra samme dato og straks træde i kraft.
(5)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
I forordning (EF) nr. 1362/2000 foretages følgende ændringer:
1)
Artikel 2 ændres som følger:
a)
Stk. 5 b affattes således:
»5 b. Told for produkter henhørende under KN-kode 0803 00 19, som indføres under toldkontingentet med løbenummer 09.1834 i bilaget, fastsættes til 70 EUR/t.«
b)
Stk. 6 affattes således:
»6. Med undtagelse af toldkontingenterne med løbenummer 09.1834, 09.1854, 09.1873 og 09.1899 åbnes de toldkontingenter, der er omhandlet i bilaget, hvert år for en periode på 12 måneder fra den 1. juli til den 30. juni. Kontingenterne åbnes første gang den 1. juli 2000.
Toldkontingentet med løbenummer 09.1834 åbnes fra den 1. januar til den 31. december i hvert kalenderår. For 2008 anvendes kontingentet fra den 29. juli 2008.
Toldkontingentet med løbenummer 09.1873 åbnes fra den 1. maj til den 31. december 2004 og fra den 1. januar til den 31. december i hvert kalenderår herefter, så længe kontingentet anvendes.«
2)
Bilaget ændres som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 29. juli 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. august 2008.

Labels: 3
17
18